Бжыгъэшхуэхэм я махуэ
Ди республикэм футболымкIэ и чемпионатым и джэгугъуэ блэкIам топ куэд дыдэ — 48-рэ — щыдагъэкIащ. ЗэIущIэ къэс ику иту ар хырых щрокъу.
Бжыгъэшхуэхэм я махуэу щытауэ убж хъунущ щэбэт кIуар. Къапщтэмэ, а махуэм Малкэ къуажэм щызэпэщIэувахэм топ пщыкIущ щыдагъэкIащ. Бабугент къикIа хьэщIэхэм я насып нэхъ къикIащ икIи зэхэуэ гуащIэм зэ закъуэкIэ нэхъыбэрэ къыщыхэжаныкIри, текIуэныгъэр яхьащ.
Зэхьэзэхуэм пашэныгъэр щызыIыгъ командищми зэдэууэ я хьэрхуэрэгъухэр хагуащ. Абы щыгъуэми «Автозапчасть»-мрэ «Ислъэмеймрэ» топ хырых «фIэкIа» «Союз»-мрэ «Керт»-мрэ худамыгъэкIамэ, «Налшыкым» «Псыкуэдым» и деж ар 8-м щынигъэсащ, дэтхэнэми езым и гъуэр зэи къыхримыгъэгъащIэу.
Нэхъ мащIэ дыдэрэ къыщыхэжаныкIар Шэджэмщ. Абы и «Къундетейр» топитIми ирикъуащ, езым и пIэкIэ Нарткъалэ и «Нартыр» щыхупIэм щхьэщигъэувэну.
Щыгъуазэ фыхуэтщIынщ Къэбэрдей-Балъкъэрым футболымкIэ и чемпионатым и зи чэзу джэгугъуэм кърикIуа бжыгъэхэм. Мис ахэр: «Малка» (Малкэ) — «ЛогоВАЗ» (Бабугент) — 6:7, «Налшык» (Налшык) — «Псыкуэд» (Псыкуэд) — 8:0, «Автозапчасть» (Бахъ- сэн) — «Союз» (Сэрмакъ) — 6:0, «Ислъэмей» (Ислъэмей) — «Керт» (Къэхъун) — 6:0, «Къундетей» (Шэджэм) — «Нарт» (Нарт-
къалэ) — 2:0, «Родник» (Псынэдахэ) — «Шэрджэс» (Шэджэм) — 3:2, «Нартан» (Нартан) — «Бедик» (Арщыдан) — 2:1, «Тэрч» (Тэрч) — «ХьэтIохъущыкъуей» (ХьэтIохъущыкъуей) — 2:3.
Зэхьэзэхуэм и къыкIэлъыкIуэ джэгугъуэм щызэIущIэнущ «Нарт» — «Нартан», «Бедик» — «Автозапчасть», «Шэрджэс» — «Налшык», «Псыкуэд» — «Малка», «ЛогоВАЗ» — «Къундетей», «ХьэтIохъущыкъуей» — «Керт», «Союз» — «Ислъэмей», «Тэрч» — «Родник» командэхэр.
Хьэтау Ислъам.
